Afgørelse om, hvorvidt det har været lovligt, at politiet har nægtet at udlevere sagsakterne til en forsvarer, og om hvorvidt en afhøring af mistænkte har været lovlig
Ret: Retten i Glostrup (1. instans)
Faggruppe: Straffesag — Sag under efterforskning
Sagsemner: Efterforskning og straffeproces;

Retten i Glostrup

Den 26. februar 2013 blev retten sat af Dommer.

Retsmødet var offentligt.

Rettens nr. 15-12149/2012
Politiets nr. 0700-77281-00353-12

Anklagemyndigheden
mod
Mistænkte
CPR nr.

Ingen var mødt.

Der fremlagdes brev af 12. december 2012 og email af 18. februar 2013 fra
forsvareren, advokat Steen Fosvig, samt breve af 8. januar 2013 og 19. feb-
ruar 2013 fra anklagemyndigheden.

Af ovennævnte fremgår, at forsvareren har anmodet om, at retten i henhold til
retsplejelovens § 746 tager stilling til, hvorvidt det var lovligt, at politiet har
nægtet at udlevere sagsakterne til advokat Fosvig som forsvarer, trods
anmodning herom den 5. og 12. september 2012.

Det fremgår endvidere, at forsvareren tillige skal begære, at afhøringen af
Mistænkte den 9. oktober 2012 indbringes for retten, jf. retsplejelovens § 746,
idet denne var ulovlig.

Anklagemyndigheden har i brev af 8. januar 2013 blandt andet anført,

...

"Københavns Vestegns Politi har taget til efterretning, at retten i kendelse af
30. oktober 2012 har udtalt, at beskikkelse af advokaten burde være sket på et
tidligere tidspunkt.

Det fremgår imidlertid ikke klart af retsplejeloven, hvornår en person skal
anses for sigtet. Det fremgår heller ikke af retsplejelovens § 729a, stk. 3, på-
hvilket stade af sagen, forsvareren har krav på at få sagens akter udleveret.

Da der ikke var rejst formel sigtelse mod Mistænkte hverken den 5. el-ler den
12. september, mener jeg ikke, at forsvareren på de nævnte datoer ef-ter loven
havde krav på at få sagens akter udleveret.

Jeg mener derfor, at politiets handlemåde har været lovlig."

Der blev afsagt
Std 75286



side 2

kendelse

Det er ved rettens kendelse af 30 oktober 2012, stadfæstet af Østre Landsret
den 4. februar 2013 lagt til grund, at Mistænkte med rime-lig grund er
mistænkt for overtrædelse af straffelovens § 293 a.

Advokat Fosvig har i email af 6. og 12. september 2012 til anklagemyndig-
heden anmodet om beskikkelse og fremsendelse af sagens akter.

Som anført i rettens kendelse af 30. oktober 2012 burde denne anmodning om
beskikkelse være fremsendt til retten.

Der er ikke af anklagemyndigheden anført omstændigheder, der skulle kun-ne
begrunde, at sagens akter ikke i forlængelse heraf samtidig blev frem-sendt til
forsvareren, jf. retsplejelovens § 729a, stk. 3, hvilket derfor burde være sket.

Idet Mistænkte, som ovenfor anført ved afhøringen den 9. oktober 2012 med
rimelig grund var mistænkt for overtrædelse af straffelo-vens § 293 a, findes
afhøringen af Mistænkte ikke ulovlig, hvorfor

bestemmes

Sagsakterne burde være udleveret til forsvareren, advokat Steen Fosvig efter
dennes anmodning.

Afhøringen af Mistænkte var ikke ulovlig.

Sagen sluttet.

Retten hævet.

Dommer